laion/Wikipedia-Exotic huggingface dataset:
יחידות התעמולה של הוורמאכט

יחידות התעמולה של הוורמאכט (בגרמנית: Wehrmachtpropaganda, ובקיצור - WPr) היו יחידות בוורמכט ובאס-אס בגרמניה הנאצית במלחמת העולם השנייה. הם היו כפופות לפיקוד העליון של הוורמאכט (ה-OKW - Oberkommando der Wehrmacht), ותפקידן היה לייצר ולהפיץ חומרי תעמולה המכוונים לכוחות הלוחמים הגרמנים ולאוכלוסייה הגרמנית האזרחית. תכנון פעילות התעמולה של הוורמאכט החל בשנת 1938. יוזף גבלס, ראש משרד התעמולה, ביקש ליצור שיתוף פעולה אפקטיבי עם הוורמאכט כדי להבטיח זרימה חלקה של חומרי תעמולה מהחזית. הוא ביקש להקים ולשלוט ביחידות התעמולה, ולכן לא סייע לצבא בהקמת היחידות, אך סייע להן באספקת כוח אדם. היחידות הוכפפו לרמטכ"ל, גנרל אלפרד יודל ופיקד עליהן גנרל האסו פון ודל (אנ'). יחידות התעמולה הרבות של הוורמאכט והוואפן אס-אס, היו צמודות לכוחות הלוחמים. בשיאן, בשנת 1942, כללו כוחות התעמולה 15,000 איש. ליחידות התעמולה ניתן תפקיד בלעדי בדיווח על החדשות מאזורי הפעולה הצבאית, שכן נאסר על כתבי חדשות אזרחיים להיכנס לאזורי לחימה. החיילים ייצרו את החומרים הכתובים, האודיו והסרטים בחזית ושלחו אותם למרכז עיבוד בגרמניה, שם נבדקו חומרים אלה על ידי צנזורים, לרוב למטרות ביטחון. החומרים המסוננים הועברו למשרד התעמולה של גבלס לשם הפצה מיידית. בין חומרי התעמולה שהופקו היה ה-Wehrmachtbericht (אנ'), הודעת חדשות רשמית על מצבו הצבאי של הרייך, דו"ח שיועד לצריכת פנים וחוץ כאחד. פרסומי התעמולה לתמיכה במאמץ המלחמתי של הוורמאכט והוואפן-אס אס כללו: Die Deutsche Wochenschau - סדרת חדשות שבועיות דר אדלר - מגזין דו שבועי של הלופטוואפה, חיל האוויר Unsere Jagdflieger - סדרה של עלונים שהתמקדו בכוח הלוחם של הלופטוואפה Adler-Bücherei (ספריית הנשר) - סדרת תעמולה שפורסמה בחסות הרמן גרינג, ראש הלופטוואפה Blank, Ralf; Echternkamp, Jörg; Fings, Karola; Jürgen Förster; Winfried Heinemann; Tobias Jersak; Armin Nolzen (2008-07-03). Germany and the Second World War: Volume IX/I: German Wartime Society 1939-1945: Politicization, Disintegration, and the Struggle for Survival. Oxford UP. ISBN 9780191608605. Kallis, Aristotle (2005). Nazi Propaganda and the Second World War. Palgrave Macmillan. ISBN 978-1-4039-9251-2. Uziel, Daniel (2008). The Propaganda Warriors: The Wehrmacht and the Consolidation of the German Home Front. Peter Lang AG, Internationaler Verlag der Wissenschaften. ISBN 978-3-03911-532-7. Uziel, Daniel. "Wehrmacht Propaganda Troops and the Jews" (PDF). Yad Vashem. Retrieved 28 December 2015. יוהנס הלה Wette, Wolfram (2006). The Wehrmacht: History, Myth, Reality. Cambridge, Mass.: הוצאת אוניברסיטת הרווארד. ISBN 978-0-674-02577-6. מדיה וקבצים בנושא יחידות התעמולה של הוורמאכט בוויקישיתוף תעמולה נאצית, דף שער בספרייה הלאומית Kallis 2005, pp. 57–59. Kallis 2005, p. 57. Kallis 2005, p. 56.
ייל

האם התכוונתם ל... אוניברסיטת ייל – אוניברסיטה בקונטיקט אליהוא ייל – התורם הראשון לאוניברסיטת ייל והאדם שעל שמו היא נקראת לינוס ייל (אנ') – מהנדס אמריקאי, ממציא סוגים שונים של מנעולים, ביניהם מנעול ייל. ייל (מיתולוגיה) – חיה מיתולוגית יל (Yell) – אי בריטי ייל (מכונית) – היא מכונית פתוחה בסגנון "Touring car" (אנ') מתוצרת יצרנית הרכב האמריקאיKirk Manufacturing Company אשר יוצרה בשנת 1904 בארצות הברית
ג'יפסטר קומנדו

ג'יפסטר קומנדו (באנגלית: Jeepster Commando) הוא רכב שטח, בעל הנעה 4x4, אשר יוצר במספר תצורות מתוצרת Kaiser Jeep (אנ') (עד שנת 1970), ואמריקן מוטורס (משנת 1970), בין השנים 1966–1973 בארצות הברית. יצרנית הרכב Kaiser Jeep נוצרה כתוצאה מהמיזוג בין Kaiser Motors (אנ') ו-Willys–Overland Motors (אנ'). בשנת 1970 השתלטה על "Kaiser Jeep" על אמריקן מוטורס. 2 דלתות - קבריולה 2 דלתות - טנדר 2 דלתות + חלון אחורי נפתח - הרדטופ קופה (גג קשיח) "Jeepster Commando C101", יוצרו 57,350 יחידות "Jeepster Commando C104", יוצרו 20,223 יחידות (יוצר משנת 1971) "Jeepster Commando SC-1" "ג'יפסטר קומנדו", שנת 1972, דגם "C-104" "ג'יפסטר קומנדו", דגם "C101", שנת 1969 "ג'יפסטר קומנדו", דגם "C101", שנת 1969 "ג'יפסטר קומנדו", שנת 1969 "ג'יפסטר קומנדו", דגם "", שנת 1971 - טנדר, מבט לתא הנהג ולוח מחוונים "ג'יפסטר קומנדו", שנת 1970 - קבריולה "ג'יפסטר קומנדו", שנת 1967 "ג'יפסטר קומנדו", 2 דלתות + חלון אחורי נפתח - דגם הרדטופ קופה "ג'יפסטר קומנדו" דגם "C-104" "ג'יפסטר קומנדו", שנת 1972 "ג'יפסטר קומנדו", שנת 1966 "ג'יפסטר קומנדו" דגם " SC-1", שנת 1971 - טנדר ויליס אוברלנד ג'יפסטר מדיה וקבצים בנושא ג'יפסטר קומנדו בוויקישיתוף ג'יפסטר קומנדו, סרטון באתר יוטיוב ג'יפסטר קומנדו, סרטון באתר יוטיוב ג'יפסטר קומנדו, סרטון באתר יוטיוב "ג'יפסטר קומנדו", מנוע ביואיק V6 jeeptech.com/engine/dauntless225 "ג'יפסטר קומנדו" drivezing.com/jeepster-commando "ג'יפסטר קומנדו" auto.howstuffworks.com/1967-1973-jeepster-commando "ג'יפסטר קומנדו" historygarage.com/jeepster-commando "ג'יפסטר קומנדו", שנת 1970 automobilemag.com/news/1970-jeepster-commando
ליהו

ליהו (Lihou) הוא המערבי שבאיי התעלה. הוא נמצא ממערב לאי גרנזי ומחובר אליו בשעת השפל במעבר בנוי מאבנים, המתכסה במים בשעת הגאות. על האי שוכנים שרידי מנזר סנט מרי שהוקם במקום על ידי נזירים בנדיקטינים במאה ה-12. עד שנת 1415 היה האי בשליטת מון סאן מישל ולאחר מכן עבר לשליטת מכללת איטון עד הרפומציה, עת נסגר המנזר בהוראת מלך אנגליה הנרי השמיני. מרבית המבנים באי נהרסו בעת הכיבוש נאצי במלחמת העולם השנייה, מאחר שהחיילים הגרמניים השתמשו בהם כמטרות לאימוני ירי. האי נקנה על ידי ממשלת גרנזי בשנת 1995. באי נהגו לקצור וליבש אצות ים. בשנת 1927 הוקם בו מפעל להפקת יוד מהאצות, שנהרס במהלך הכיבוש הנאצי במלחמת העולם השנייה. כיום משמש האי לסיורים לימודיים בשל אתרי הקינון הרבים שבו. מדיה וקבצים בנושא ליהו בוויקישיתוף אתר האינטרנט הרשמי של ליהו ההיסטוריה של ליהו באתר BBC
יחד (שיר של אישתאר וקובי פרץ)

יחד הוא סינגל שהוקלט על ידי הזמרת-יוצרת הישראלית, אישתאר, ביחד עם הזמר קובי פרץ. השיר יצא לאור בפברואר 2009, כסינגל מתוך אלבום האוסף של אישתאר, The Best of Ishtar Alabina. השיר זכה להצלחה ארצית, והגיע למקום ה-19 במצעד השנתי של גלגלצ לשנת 2009. בסוף שנת 2009, כאשר פורסם "פסקול העשור" של ישראל, נודע כי השיר התמקם במקום החמישי. השיר נכתב על ידי אישתאר, ביחד עם צ'ולי זכאי והופק והולחן על ידי שי ראובני. מבקר המוזיקה הישראלי יוסי חרסונסקי, הפנה כלפי השיר ביקורת שלילית, תוך שהעניק לו ציון של שני כוכבי זהב מתוך חמישה בסך הכל. בנוסף לכך, עלה האודיו של השיר ליוטיוב כמה שנים לאחר צאתו המקורית. האודיו זכה להצלחה וצבר מיליון צפיות. ב-30 בספטמבר 2009, פורסמה ההופעה הראשונה של השיר, אשר תפקדה גם כקליפ של השיר. ההופעה זכתה להצלחה רבה כאשר צברה למעלה משני מיליון צפיות, דבר אשר הופך אותה לאחת מהנצפות ביותר של אישתאר ופרץ. ב-26 בינואר 2011, פורסמה ההופעה של אישתאר וקובי פרץ עם השיר בהיכל נוקיה.ההופעה זכתה להצלחה רבה כאשר צברה למעלה מ-1.6 מיליון צפיות. סרטון השיר "יחד" באתר יוטיוב יחד (קובי פרץ ואישתאר) – פזמונט, באתר pizmonet.co.il תשס"ט (גלגלצ) – פזמונט, באתר pizmonet.co.il פסקול העשור – פזמונט, באתר pizmonet.co.il יחד - קרדיטים יחד קובי פרץ ואישתר, נבדק ב-2019-09-12 יחד קובי פרץ ואישתאר (מתוך הופעה חיה בקיסריה) Kobi Peretz, נבדק ב-2019-09-12 קובי פרץ ואישתאר יחד בהיכל נוקיה קליפ Kobi Peretz, נבדק ב-2019-09-12
פאוליוס ינקונאס

פאוליוס ינקונאס (בליטאית: Paulius Jankūnas; נולד ב-29 באפריל 1984) הוא כדורסלן ליטאי המשחק בקבוצת ז'לגיריס קובנה מליגת העל הליטאית והיורוליג, בעמדת הפאוור פורוורד. בשנת 2002 החל ינקונאס את קריירת המשחק בקבוצת המילואים של ז'לגיריס קובנה – "BC Žalgiris-2" – וזכה עמה באליפות ליגת המשנה הליטאית. בעונתו היחידה בקבוצה רשם ממוצעים של 20.0 נקודות ו-12.3 ריבאונדים למשחק, וזכה בפרס ה-MVP של הליגה. בעונת 2003/2004 הצטרף לקבוצה הבוגרים של ז'לגיריס, אשר זכתה באליפות הליגה הליטאית והודחה מהיורוליג במחזור האחרון של שלב "16 הגדולות", במשחק מול מכבי תל אביב אשר זכה לכינוי "נס ז'לגיריס". ב-5 העונות הבאות זכה עם הקבוצה 3 פעמים נוספות באליפות הליגה הליטאית, פעמיים באליפות הליגה הבלטית ופעמיים בגביע הליטאי. עונת השיא שלו מבחינה סטטיסטית הייתה 2008/2009, בה רשם שיאי קריירה של 13.8 נקודות ו-8.0 ריבאונדים למשחק ביורוליג. לקראת עונת 2009/2010 עבר לשחק עבור חימקי מוסקבה מליגת העל הרוסית. את אותה עונה סיימה חימקי במקום השני בליגה הרוסית, אחרי צסק"א מוסקבה. לאחר עונה אחת בלבד חזר לז'לגיריס, וב-9 העונות הבאות זכה עם הקבוצה ב-9 אליפויות ליטא רצופות, וכן בחמישה גביעי ליטא. בעונת 2017/2018 נבחר לחמישייה השנייה של העונה ביורוליג לצד חברו לקבוצה קווין פאנגוס, לאחר שהובילו את הקבוצה לשלב הפיינל פור לראשונה מאז עונת 1998/1999. במשחק חצי הגמר הפסידה ז'לגיריס מול פנרבחצ'ה בתוצאה 67–76, ובמשחק על המקום השלישי גברה על צסק"א מוסקבה בתוצאה 79–77. נכון לשנת 2019, ניצב ינקונאס במקום השני בתולדות היורוליג בסך ריבאונדים בקריירה (1,733), במקום השלישי במספר משחקים (314) ובמקום הרביעי בנקודות (2,966). בשנת 2003 השתתף ינקונאס באליפות העולם בכדורסל עד גיל 19 כשחקן נבחרת ליטא, וסייע לה לזכות במדליית הכסף עם ממוצעים של 12.2 נקודות ו-9.6 ריבאונדים למשחק. שנה לאחר מכן, באליפות אירופה עד גיל 20, זכה עם נבחרתו במדליית הארד עם ממוצעים של 12.5 נקודות ו-12.1 ריבאונדים למשחק. בשנת 2005 היה אחד מכוכבי הנבחרת, לצד רנלדאס סייבוטיס ויונאס מצ'יוליס, אשר הובילו את ליטא לזכייה במדליית הזהב באליפות העולם עד גיל 21. לאורך אותו טורניר קלע ינקונאס 12.8 נקודות והוריד 8.6 ריבאונדים בממוצע למשחק. באליפות אירופה בכדורסל 2005 לקח לראשונה חלק במשחקי נבחרת ליטא הבוגרת, אשר סיימה את הטורניר במקום החמישי. לאורך השנים זכה עם נבחרת ליטא במדליות הארד באליפות אירופה 2007 ובאליפות העולם 2010, ובמדליית הכסף באליפות אירופה 2015. כמו השתתף בטורנירי אליפות העולם 2006, אליפות אירופה 2011, אולימפיאדת לונדון (2012), גביע העולם 2014, אולימפיאדת ריו דה ז'ניירו (2016) וגביע העולם 2019. מדיה וקבצים בנושא פאוליוס ינקונאס בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג סטטיסטיקות הקריירה של ינקונאס, באתר היורוליג ינקונאס חותם על חוזה בחימקי מוסקבה, באתר הקבוצה, 14 באוגוסט 2009 ינקונאס חוזר לז'לגיריס, באתר היורוליג, 25 ביולי 2010 ההכרזה על חמישיית העונה השנייה, באתר היורוליג, 11 במאי 2018 הקלעים המובילים בתולדות היורוליג, באתר היורוליג פאוליוס ינקונאס, באתר פיב"א
שלמה חזן (אלכסנדריה)

הרב שלמה חזן (? – 1856) היה רבה של אלכסנדריה שבמצרים ומחבר ספרים. לא הרבה ידוע על חייו של הרב חזן, וכך גם מוצא משפחתו לא ידוע, מלבד הידיעה שהיה בן למשפחת הרבנים חזן. עם פטירת רבה של אלכסנדריה שבמצרים, הרב ידידיה שלמה ישראל בשנת 1831 (ה'תקצ"א), החליפו הרב חזן בתפקידו. לתפקיד התמודד גם ידידו הרב נתן עמרם ששימש דיין בעיר ושאלת הבחירה חצתה את הקהילה לשניים כאשר חלק תמכו ברב חזן וחלק ברב עמרם. בסופו של דבר זכה הרב חזן בתפקיד, ותקופה קצרה לאחר מכן עבר הרב עמרם לחברון. לאחר כעשרים שנה שב לאלכסנדריה ושימש לצד רב העיר כראש הוועד הרוחני של הקהילה היהודית בעיר. כפי שהיה נהוג בתקופתו, הרב חזן היה האחראי היחידי לענייני הקהילה הרוחניים והגשמיים ולהכנסותיה ולהוצאותיה. לאחר שבשנת 1845 (ה'תר"ה) הוקם באלכסנדריה הוועד הראשון של הנהלת הקהילה (שהורכב משבעת נכבדי הקהילה, ומטרתו לסייע בעניינים היום-יומיים שלה), צומצם תפקידו של הרב חזן לענייני הדת, שכללו בין היתר פסיקה, גירושין וקידושין. במטרה להקל מעליו את העומס של ניהול חיי הקהילה, כינס משה מונטיפיורי (שפעל בתקופה זו לסייע לקהילת אלכסנדריה) אספה של נכבדי הקהילה, ויחד הכריזו בשנת 1854 (ה'תרי"ד) על הקמת מועצת חברים לקהילה. בשנות כהונתו כרב באלכסנדריה ביסס את מוסדות הקהילה, והכשיר רבנים וחזנים רבים. הוא פעל לתקן תקנות לטובת הקהילה, בנושאי צדקה, כלכלה וחינוך. כן פעל אל מול שליט מצרים, מוחמד עלי למען שיקום בית הכנסת אליהו הנביא מהריסותיו, ועל פועלו זה הוא מונצח עד היום בלוח שיש התלוי בבית הכנסת. בשנת 1856 (ה'תרט"ז) חלה במחלה קשה, ובהמלצת רופאיו הפליג עם בני משפחתו לעבר אירופה. לאחר שלושה ימי הפלגה, הלך לעולמו הרב חזן בחדרו בספינה. כדי למנוע את זריקת גופתו לים, נמנעו אשתו וחתנו מלהודיע לצוות הספינה על פטירתו, וכשהגיעו למלטה, העבירו את גופתו בחשאי לבית הקברות היהודי, שם קברוהו. הרב חזן היה נשוי לשרה, והשאיר אחריו בנות, ובן יחיד – דוד. חתנו היה הרב יוסף בן יקר. בתפקידו באלכסנדריה החליפו קרובו, הרב ישראל משה חזן. שער הקדים – מובאות ותקצירים מספרי דרוש, קבלה והגות, נא אמון, תרנ"ה אותיות מחכימות – שאלות לשון ודקדוק, מילים זהות בעלות משמעויות שונות, וחילופי אותיות, הודפס ביחד עם שער הקדים כרוב ממשח – שאלות לשוניות-ספרותיות ומילים נרדפות בעברית, נא אמון תרנ"ה בן שלמה – סיכומים הלכתיים, מחולק לארבעה חלקים בהתאם לשולחן ערוך, ושו״ת בהלכה שהשיב בעצמו לבני קהילתו ולרבנים שונים, נא אמון תר"ס המעלות לשלמה – חיבור המשך ל"שם הגדולים" של החיד"א, המכיל ערכים אנציקלופדיים על רבנים שפעלו באגן הים התיכון בדורות האחרונים, ויצירותיהם התורניות. החיבור מכיל מידע חשוב ובלעדי על אודות רבני ספרד וארצות המזרח בעת החדשה, נא אמון תרנ"ד צבי זוהר, היצירה ההלכתית והתורנית של רבני מצרים במאתיים השנים האחרונות, עמ' 177–179 תולדות חייו בהקדמה לספרו כרוב ממשח, עמ' 1–4, באתר אוצר החכמה שלמה בן יוסף חזן, דף שער בספרייה הלאומית לילך תורג'מן, הרב נתן עמרם – שד"ר קהילת חברון, אוניברסיטת בר-אילן, תשע"א, עמוד 36. על הרב נתן עמרם ראו גם: לילך תורג'מן, הרב נתן עמרם: פועלו ויצירתו, עבודת דוקטור, אוניברסיטת בר-אילן, תש"ף. ראו תקציר בעברית וEnglish – Abstract and Contents לפי צבי זוהר, הרב חזן נסע למלטה בשנת 1855, ונפטר בה שנה לאחר מכן.
סיינו (מחוז משנה)

מחוז משנה סיינו (בבלארוסית: Сеньненскі раён; ברוסית: Сенненский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר סיינו. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סיינו 26,307 בני אדם. האוכלוסייה הצטמצמה וב-2016 נמנו במחוז המשנה 22,065 בני אדם. ההרכב האתני של האוכלוסייה במחוז היה ב-2009: 94.21% בלארוסים, 4.31% רוסים ו-1.48% אחרים. שפות הדיבור הנפוצות: בלארוסית (79.49%) ורוסית (19.29%). מדיה וקבצים בנושא סיינו בוויקישיתוף אתר האינטרנט הרשמי של סיינו (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
טולוצ'ין (מחוז משנה)

מחוז משנה טולוצ'ין (בבלארוסית: Талачынскі раён; ברוסית: Толочинский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר טולוצ'ין. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה טולוצ'ין 28,565 בני אדם. האוכלוסייה הצטמצמה וב-2016 נמנו במחוז המשנה 25,288 בני אדם. ההרכב האתני של האוכלוסייה במחוז היה ב-2009: 92.05% בלארוסים, 5.46% רוסים ו-2.49% אחרים. שפות הדיבור הנפוצות: בלארוסית (77.01%) ורוסית (20.21%). מדיה וקבצים בנושא טולוצ'ין בוויקישיתוף אתר האינטרנט הרשמי של טולוצ'ין (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
אושאצ'י (מחוז משנה)

מחוז משנה אושאצ'י (בבלארוסית: Ушацкі раён; ברוסית: Ушачский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר אושאצ'י. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה אושאצ'י 15,970 בני אדם. האוכלוסייה הצטמצמה וב-2016 נמנו במחוז המשנה 13,805 בני אדם. ההרכב האתני של האוכלוסייה במחוז היה ב-2009: 94.83% בלארוסים, 3.99% רוסים ו-1.18% אחרים. שפות הדיבור הנפוצות: בלארוסית (88.2%) ורוסית (10.46%). מדיה וקבצים בנושא אושאצ'י בוויקישיתוף אתר האינטרנט הרשמי של אושאצ'י (בבלארוסית) ערך זה הוא קצרמר בנושא גאוגרפיה של בלארוס. אתם מוזמנים לתרום לוויקיפדיה ולהרחיב אותו.
ורחניאדזבינסק (מחוז משנה)

מחוז משנה ורחניאדזבינסק (בבלארוסית: Верхнядзьвінскі раён; ברוסית: Верхнедвинский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר ורחניאדזבינסק. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ורחניאדזבינסק 24,675 בני אדם. האוכלוסייה הצטמצמה וב-2016 נמנו במחוז המשנה 21,876 בני אדם. ההרכב האתני של האוכלוסייה במחוז היה ב-2009: 90.06% בלארוסים, 7.38% רוסים, 1.14% אוקראינים ו-1.42% אחרים. שפות הדיבור הנפוצות: בלארוסית (68.7%) ורוסית (30.03%). מדיה וקבצים בנושא ורחניאדזבינסק בוויקישיתוף אתר האינטרנט הרשמי של ורחניאדזבינסק (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
ויטבסק (מחוז משנה)

מחוז משנה ויטבסק (בבלארוסית: Віцебскі раён; ברוסית: Витебский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר ויטבסק, אם כי היא עצמה לא כלולה בו. יש בו שני יישובים עירוניים, ינוביצ'י וסוראז', ויתר האוכלוסייה מתגוררת בכפרים. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ויטבסק 40,552 בני אדם. האוכלוסייה הצטמצמה וב-2018 נמנו במחוז המשנה 37,051 בני אדם. ההרכב האתני של האוכלוסייה במחוז היה ב-2009: 87.56% בלארוסים, 10.08% רוסים, 1.09% אוקראינים ו-1.27% אחרים. שפות הדיבור הנפוצות: בלארוסית (53.32%) ורוסית (45.38%). מדיה וקבצים בנושא ויטבסק בוויקישיתוף אתר האינטרנט הרשמי של ויטבסק (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
Yalla Bye

Yalla Bye (בעברית: יאללה ביי) הוא סינגל שהוקלט על ידי הזמר הישראלי קובי מרימי. השיר יצא לאור ב-12 בספטמבר 2019 כסינגל שלא מתוך אלבום, על ידי חברת התקליטים הישראלית יוניסל. עם יציאתו נכנס השיר היישר אל המקום הראשון במצעד העברי של מדיה פורסט. השיר נכתב והולחן על ידי מרימי עצמו, גל כהן ואיל ישי, והופק על ידי כהן וישי גם כן. טרם יצא הווידאו קליפ המלא של השיר. האודיו המלא של השיר הועלה לערוץ היוטיוב של מרימי ב-12 בספטמבר 2019. האודיו מציג בתוכו את עטיפתו של הסינגל. סרטון השיר "Yalla Bye" באתר יוטיוב מידע על השיר "Yalla Bye" באתר ספוטיפיי בן שלו, קובי מרימי סוף סוף מצליח להרים, באתר הארץ, 14 בספטמבר 2019 מערכת mako מוזיקה, ‏קובי מרימי - יאללה ביי, באתר ‏מאקו‏, 12 בספטמבר 2019 רז ישראלי, יאללה ביי: הבית החדש של קובי מרימי, באתר ישראל היום, 12 בספטמבר 2019 לינוי משעלי, ‏אחרי האירוויזיון: קובי מרימי משיק סינגל ראשון ושמח. צפו, באתר "סרוגים", 12 בספטמבר 2019 וואלה! תרבות‏, אחרי האירוויזיון: קובי מרימי מוציא שיר ראשון - "יאללה ביי", באתר וואלה, 12 בספטמבר 2019 עינב שיף, קובי מרימי מצא את השיר הנכון לאירוויזיון, באתר ynet, 12 בספטמבר 2019 קובי מרימי, Yalla Bye, באתר יוסמיוסיק, ‏2019-09-12 niv the tool, המצעד השבועי של מדיה פורסט, באתר mediaforest-group, שבוע 38 לשנת 2019, 15 בספטמבר
עומר (סדרת טלוויזיה)

עומר (בצרפתית: Omer et le Fils de l'Étoile, "עומר ובן הכוכב") היא סדרת טלוויזיה מונפשת צרפתית, מסוגת פנטזיה והרפתקאות, אשר הופקה על ידי Omer Production והונפשה על ידי Artplus ו-Island Animation. הסדרה נוצרה על ידי פרדריק קוסקס, ריצ'רד בסיס וברנרד דיירס, ונכתבה על ידי אוליבייה מסר וג'יל טורן. פרק הבכורה של הסדרה שודר לראשונה בצרפת בערוץ +Canal ב-8 בינואר 1992, ופרק הסיום שודר באותה שנה. שידורים חוזרים של הסדרה היו בצרפת בערוץ TF1 ברצועות "Avant l'école" ו-"À tout Spip" בהתאמה. בהמשך הסדרה שודרה בארצות נוספות, ביניהן בריטניה, פולין ורוסיה. בישראל הסדרה שודרה בדיבוב עברי בשנת 1995 ברצועת השידור "בוקר של כיף" בערוץ 2, ולאחר מכן בשידורים חוזרים בערוץ ג'וניור בשנות האלפיים. לסדרה הופקה עונה בודדה בעלת 26 פרקים באורך 26 דקות. הסדרה עוקבת אחר עומר, תולעת כתומה קטנה שחיה על כדור הארץ הנמצא בסכנה על ידי שדונים. בשביל להציל את המצב, עומר התולעת מסתובבת עם דן, לוחם אמיץ, בן הכוכב והמושיע של כדור הארץ על פי הנבואה. בהתחלה דן מסורבל מאוד והוא לא יודע הרבה על החיים, אך בהמשך הוא מגלה את הכוחות העיקריים שלו. במהלך הסדרה רואים כיצד עומר ודן ביחד עם חבריהם מצילים את סירנה בת הים, ומשמידים את מורגן הרשע שרוצה להשתלט על העולם. עומר – תולעת. הגיבורה הראשית של הסדרה. דן – לוחם אמיץ, בן הכוכב והמושיע של כדור הארץ. הוט – ינשוף. חבר של עומר ודן. סירנה – בת ים שנכלאה על ידי מורגן. אום – אביה של סירנה. סטלה – כוכבת ים. חברתה של סירנה. מורגן – נבל הסדרה אשר רוצה להשתלט על העולם. הפקת הדיבוב העברי נעשתה על ידי שרון מלמד. בנוסף דיבבו בדיבוב העברי מומי לוי ויסמין גמליאל, שגם ביצעו את שיר הפתיחה שנכתב על ידי זיו סידי והולחן על ידי אבנר חודורוב. הסדרה נוצרה בשנת 1991 על ידי פרדריק קוסקס, ריצ'רד בסיס וברנרד דיירס, ונכתבה על ידי אוליבייה מסר וג'יל טורן. חברת ההפקה שלה היא Omer Production, והנפשתה נעשתה על ידי Artplus ו-Island Animation. כשהסדרה עלתה לשידור בצרפת בשנת 1992, נמכרו במרכולים ביצים שעליהן צוירה עומר התולעת. הדיבוב האנגלי של הסדרה נעשה בישראל באולפני זאונד. הוא בוים על ידי יוחנן הרסון, שגם השתתף בדיבוב הסדרה, יחד עם המדבבים דור צויגנבום, הווארד ריפ, לינדה לוביץ, גיורא קנת ואווה חדד. "עומר", במסד הנתונים הקולנועיים IMDb (באנגלית) "עומר", במסד הנתונים הקולנועיים KinoPoisk (ברוסית) עומר, במיזם "אישים" לתיעוד היצירה הישראלית "עומר", באתר Planète Jeunesse (בצרפתית) Omer et le Fils de l'Etoile : Les Oeufs Omer, באתר יוטיוב עומר, במיזם "אישים" לתיעוד היצירה הישראלית
Free (שיר)

"Free" (בעברית: "חוֹפשִׁי") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השמיני שלה, Harem. השיר יצא לאור ב-10 ביוני 2003, כסינגל השני מתוך האלבום, על ידי חברת התקליטים אנג'ל רקורדס. השיר הגיע למקום השלישי במצעד שירי הדאנס קלאב. השיר נכתב על ידי שרה ברייטמן, סופי ב. הוקינס, מתיאס מייזנר ותומס שוורץ והופק על ידי פרנק פיטרסון, אשר הפיק את Harem, גם כן. הגרסה המקורית של השיר אותה הוציאה ברייטמן כסינגל, היא בלדת פופ שקטה, בעוד גרסת הרמיקס של השיר משלבת בתוכה את סגנון הדאנס. בסמוך לצאתו של הסינגל, יצא מיני-אלבום אשר הכיל בתוכו רמיקסים שונים שנעשו עבורו. הווידאו קליפ המלא שיצא עבור השיר הועלה ליוטיוב ב-19 בפברואר 2013. בתחילת הקליפ, ניתן לראות את ברייטמן בתוך בריכה, מוקפת בנשים. הקליפ צולם בתוך הרמון, כשם האלבום, ובהמשך ניתן לראות את ברייטמן אוחזת ביונה לבנה, אותה היא משחררת לאוויר הפתוח. האודיו הרשמי של השיר, הועלה ליוטיוב לאחר ארבע עשרה שנים מצאתו המקורית. אתר האינטרנט הרשמי של Free סרטון השיר "Free" באתר יוטיוב Sarah Brightman - Free, Discogs (באנגלית) Sarah Brightman Free (S.A.F. & Nemo Mixes) Chart History, Billboard Sarah Brightman – Free (באנגלית), נבדק ב-2019-09-12 Free, נבדק ב-2019-09-12 Sarah Brightman Free (remix), נבדק ב-2019-09-12 Sarah Brightman - Free, Discogs (באנגלית) Sarah Brightman - Free (Official video), נבדק ב-2019-09-12 Sarah Brightman - Free, Discogs (בספרדית)
ג'ייסון לי

ג'ייסון לי (באנגלית: Jason Lee; נולד ב-25 באפריל 1970) הוא קומיקאי ושחקן קולנוע וטלוויזיה אמריקאי, אשר היה מועמד לפרס גלובוס הזהב. בנוסף הוא גולש סקייטבורד מקצועי. לי נולד באורנג', קליפורניה. הוא למד בתיכון "Ocean View", אך לא סיים את לימודיו. בסוף שנות ה-80 ובתחילת שנות ה-90 היה לו סקייטר מקצועי בולט. לי החל את קריירת המשחק שלו בתפקידים קטנים כמו בסרט "Mi Vida Loca". לאחר מכן, עזב לי את קריירת ההחלקה על סקייטבורד כדי לקדם את קריירת המשחק שלו. התפקיד הראשי הראשון שלו היה בסרט של קווין סמית', "עכברי הקניון". לי הפך לחבר טוב של סמית' והופיע בסרטים נוספים שלו כמו: "דוגמה", "ג'יי ובוב השקט מכים שנית", "ג'רזי גירל" וכו'. בשנים 2009-2005, שיחק לי במשך 4 עונות את התפקיד הראשי בקומדיית המצבים של רשת NBC, "קוראים לי ארל". לי היה מועמד לפרס גלובוס הזהב בקטגוריית "שחקן הטלוויזיה של השנה" על משחקו בסדרה. לאחר מכן הופיע בתפקיד ראשי בסדרת הדרמה הבלשית "ממפיס ביט" ברשת הכבלים TNT. הסדרה בוטלה בשנת 2011 לאחר 2 עונות. בסתיו 2011 הצטרף לי לסדרה הקומית "ערים כל הלילה" ברשת NBC. בשנת 2014 שיחק בקומדיה "משתוללת" בכיכובה של סלינה גומז. לי היה נשוי לשחקנית והצלמת כרמן ליוולין מ-1995 עד 2001. בשנים 2001–2007 היה בן זוגה וארוסה של בט רייסגרף. לשניים נולד בן ב-28 בספטמבר 2003. ביולי 2008 נישא לקרן אלקאק בקליפורניה, וחודש לאחר מכן נולדה בתם הראשונה, קספר. ביוני 2012 נולד בנם סוני. בשנת 2017 נולד ילדם השלישי, בת ושמה אלברטה "בירדי". ג'ייסון לי הוא הסנדק של בתו של קווין סמית', הארלי. עד שנת 2016, לי היה סיינטולוג. לי הוא בעלים-שותף למסעדה "Barley and Board". חיי המטורפים (1993) עכברי הקניון (1995) לשרטט זבובים (1996) לרדוף אחרי איימי (1997) מקום טוב יותר (1997) כלי נשק של הסחת דעת המונית (1997) - סרט של HBO נשיקה בין חברים (1998) מטבח אמריקאי (1998) אויב המדינה (1998) דוגמה (1999) החברים של ממפורד (1999) כמעט מפורסמים (2000) שוברות הלבבות (2001) ג'יי ובוב השקט מכים שנית (2001) ונילה סקיי (2001) צרה גדולה (2002) לימודים גנובים (2002) קטע של בנים (2003) לוכד החלומות (2003) צרות של עשירים (2003) ג'רזי גירל (2004) משפחת סופר-על (2004) - דיבוב המתקפה של ג'ק ג'ק (2005) - דיבוב מוכרים בלבד 2 (2006) מפלצת של בית (2006) - דיבוב אנדרדוג (2007) אלווין והצ'יפמאנקס (2007) אלווין והצ'יפמאנקס 2 (2009) קופ אאוט (2010) אלווין והצ'יפמאנקס 3 (2011) כיכר קולומבוס (2012) משתוללת (2014) לספר (2014) הרחק ובחזרה (2015) - סרט טלוויזיה אלווין והצ'יפמאנקס 4 (2015) Growing Up Smith‏ (2017) ג'יי ובוב השקט מכים שנית 2 (2019) Twilight of the Mallrats‏ (TBA) קוראים לי ארל (2009-2005) אבא אמריקאי (2006) - דיבוב ממפיס ביט (2011-2010) לגדל את הופ (2013-2010) ערים כל הלילה (2011) גברים בעבודה (2013) בא בדוב (2015-הווה) - דיבוב The Harper House ‏(2021-הווה) - דיבוב The Residence‏ (TBA) מדיה וקבצים בנושא ג'ייסון לי בוויקישיתוף אתר האינטרנט הרשמי של ג'ייסון לי (באנגלית) ג'ייסון לי, ברשת החברתית אינסטגרם ג'ייסון לי, במסד הנתונים הקולנועיים IMDb (באנגלית) ג'ייסון לי, באתר AllMovie (באנגלית) ג'ייסון לי, באתר Rotten Tomatoes (באנגלית) ג'ייסון לי, במסד הנתונים הקולנועיים KinoPoisk (ברוסית) ג'ייסון לי, באתר MusicBrainz (באנגלית) ג'ייסון לי, באתר Songkick (באנגלית) איילה אור-אל, ג'ייסון לי מתבגר ביחד עם ארל, באתר nrg‏, 21 בדצמבר 2008 Celebs Who Dig Scientology, ABC News Dianetics and Scientology Center Opens on Melrose in Los Angeles, Scientology Newsroom